অগুস্তা কপ্টার কেলেঙ্কারিতে পূর্বসূরি এস কে ত্যাগীর গ্রেফতারি ‘দুর্ভাগ্যজনক’ বলে মনে করেন বায়ুসেনা প্রধান অরূপ রাহা। শনিবার ‘কাশীপুর গান অ্যান্ড শেল ফ্যাক্টরি’-তে অরূপবাবু বলেন, ‘‘এ ঘটনা বাহিনীর সুনামেও কুপ্রভাব ফেলতে পারে।’’ পুরুলিয়া সৈনিক স্কুলের অনুষ্ঠানেও বায়ুসেনা প্রধানকে অগুস্তা নিয়ে প্রশ্নের মুখে পড়তে হয়। তাঁর কথায়, ‘‘আইন আইনের পথে চলবে। তবে সামরিক বাহিনী আগের মতোই দেশের সেবা করবে।’’